**Molėtų rajono savivaldybės taryba**

**SPRENDIMAS**

**DĖL SAVIVALDYBĖS NEKILNOJAMOJO TURTO, ESANČIO adresu: MOLĖTŲ r. sav., molėtai, Vilniaus g. 45, IŠNUOMOJIMO VIEŠOJO KONKURSO BŪDU**

2016 m. vasario    d. Nr.

Molėtai

**Projektas**

Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 15 straipsnio 8 dalimi, Molėtų rajono savivaldybės ilgalaikio materialiojo turto viešojo nuomos konkurso ir nuomos ne konkurso būdu organizavimo tvarkos aprašo, patvirtinto Molėtų rajono savivaldybės tarybos 2015 m. vasario 20 d. sprendimu Nr. B1-39 „Dėl Molėtų rajono savivaldybės ilgalaikio materialiojo turto viešojo nuomos konkurso ir nuomos ne konkurso būdu organizavimo tvarkos aprašo patvirtinimo”, 3, 7, 8, 9 punktais,

Molėtų rajono savivaldybės taryba n u s p r e n d ž i a:

Išnuomoti viešojo konkurso būdu 5 (penkerių) metų laikotarpiui Molėtų rajono savivaldybei nuosavybės teise priklausančias ir šiuo metu Molėtų kultūros centro patikėjimo teise valdomas negyvenamąsias 91,26 kv. m patalpas (nekilnojamojo turto kadastro duomenų byloje Nr.90/20534, pastato šifras 1C3p, unikalus numeris 6295-3000-9012, plane pažymėtas 2-1, 2-2, 2-3, 2-4) ir bendro naudojimo patalpas: 0,84 kv. m tambūro, plane pažymėto 1-21, ir 5,19 kv. m laiptinės kino teatro pastate, esančiame adresu: Molėtų r. sav., Molėtai, Vilniaus g. 45, verstis prekybos ar administracine veikla. Bendras išnuomojamų patalpų plotas – 97,29 kv. m. Pradinė 1 kv. m nuomos kaina – 0,79 Eur per mėnesį.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras